OpenLLM-France/wikimedia huggingface dataset:
# Reial Club Deportiu Espanyol (emakumezkoen taldea)

Reial Club Deportiu Espanyol -en emakumezkoen futbol taldea Espainiako talde indartsuenetakoa da, Espainiako Liga bat eta sei Erreginaren Kopa eskuratu baititu. 2020an maila galdu zuen.

## Palmaresa

* Lehen maila (1): 2006.
* Erreginaren Kopa (6): 1996, 1997, 2006, 2009, 2010, 2012.
* Kataluniako Kopa (5): 2005, 2006, 2007, 2008, 2013

## Ikus, gainera

* RCD Espanyol

## Kanpo estekak

* Webgune ofiziala
* Datuak: Q592748
* Multimedia: RCD Espanyol (women) / Q592748
# Reich

Reich alemanez maiz inperio, erresuma edota nazio bat izendatzeko erabili ohi den hitza da, berez estatu inperial subirano baten esanahia du. Hitz hau historian zehar hainbat erakunde subirano izendatzeko erabilia izan da, tartean Alemaniar Inperioa bera, bai eta hitz-konposatuetan ere, adibidez Königreich ("Erresuma") eta herrialde batzuk izendatzeko ere Frankreich ("Frantzia"), literalki "frankoen erresuma" edota Österreich ("Austria"), "Ekialdeko Erresuma". Erlijioan ere Reich izena erabili ohi da, batipat "Zeruetako Erresuma" izendatzekoan.
Herri anglo-saxoietan eta ondorioz, orokorrean mundu mailan hiru Reich aipatzen dira bereziki, hirurak herri germaniarrei lotuak. Lehen Reicha Aro Modernotik XIX. mendera doana. Bigarren Reicha 1870etik Lehen Mundu Gerrara doana eta azkenik, naziek bere buruari deitu zioten Hirugarren Reicha.

## Ikus gainera

* Lehen Reicha
* Bigarren Reicha
* Hirugarren Reicha
* Reichstag
* Reichstag (eraikina)
* Reichsführer

## Kanpo estekak

* Datuak: Q960541
# Rei Yonezawa

Rei Yonezawa (japonieraz: 米澤 令衣, 1996ko uztailaren 20a - ) Japoniako futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q21282553
# Reial Club Marítim Barcelona

Reial Club Marítim Barcelona, RCMB, Bartzelona hiriko itsas klub famatua da. Itsasoari loturiko hainbat atal dauzka, tartean arraunketa olinpikoa.

## Historia

1902an sortu zen Club de Barcelona izenarekin Real Club de Regatas (arraunketa) eta Real Yacht Club (bela) bat egitean. 1913an izena aldatu zuen Real Club Marítimo bihurtuz.
1920 hamarkadan Espainiako aulki mugikorreko txapelketak abiatu ziren eta hiru talderen arteko lehia estua izan zen, RC Maritim, CM Barcelona eta RCN Tarragona. 1950 artean talde indartsua izan zen kategoria guztietan.
2000 urtean Espainiako lauko txapelketa irabazi zuen eta beste bi etorri ziren jarraian.

## Palmaresa

* Espainiako zortziko txapelketa (8): 1921, 1923, 1924, 1926, 1928, 1932, 1948, 1950.
* Espainiako lauko txapelketa (15): 1923, 1926, 1927, 1929, 1931, 1932, 1933, 1934, 1944, 1945, 1946, 1949, 2000, 2001, 2002.

## Kanpo estekak

* Datuak: Q4889791
* Multimedia: Reial Club Marítim de Barcelona / Q4889791
# Reial Club Nàutic de Tarragona

Reial Club Nàutic de Tarragona, RCNT, Tarragona hiriko itsas klub famatua da. Itsasoari loturiko hainbat atal dauzka, tartean arraunketa olinpikoa eta tostartekoa.

## Historia

1878an sortu zen eta beraz Espainiar estatuko itsas klub zaharrena da. Hasieratik ekin zion belan eta arraunean aritzeari eta 1920 eta 1960 artean Espainiako txapelketa ugari irabazi zituen.
Hainbat hamarkadatan arraunketa alde batera utzi ondoren 1999an berriz ere indartzeko erabakia hartu zuen, batez ere llaüten arteko estropadetan parte hartuz. 2013an Espainiako zortziko txapelketan hirugarren egin zuen.

## Palmaresa

* Espainiako zortziko txapelketa (9): 1929, 1930, 1934, 1935, 1944, 1945, 1946, 1947, 1958.
* Espainiako lauko txapelketa (9): 1924, 1925, 1928, 1930, 1935, 1947, 1954, 1955, 1961.

## Kanpo estekak

* Datuak: Q7374902
# Reicharen Segurtasuneko Bulego Nagusia

Reicharen Segurtasuneko Bulego Nagusia (alemanez: Reichssicherheitshauptamt edo RSHA) Alemania Naziko erakundea izan zen, Reichsführer-SS eta poliziburu (alemanez: Chef der Deutschen Polizei) Heinrich Himmlerren mendean zegoena. Haren eginbeharra Hirugarren Reicharen etsai guztien aurka gudukatzea zen, hala Alemania barnean nola kanpoan.
RSHA 1939ko irailaren 27an sortu zen, Heinrich Himmlerrek sinatutako dekretu baten bitartez. Dekretu hark Alderdi Nazionalsozialistaren mendeko Segurtasun Zerbitzua (alemanez: Sicherheitsdienst edo SD) eta Estatuko Segurtasun Polizia erregularra (alemanez: Sicherheitspolizei) batu zituen. Sicherheitspolizeiren barnean Estatuko Polizia Sekretua edo Gestapo (alemanez: Geheime Staatspolizei) eta Polizia Kriminala (alemanez: Kriminalpolizei) zeuden. Reinhard Heydrich izan zen Reicharen Segurtasuneko Bulego Nagusiaren lehenbiziko burua. Hura 1942an eraila izan zenean, Ernst Kaltenbrunnerek ordeztu zuen, Bigarren Mundu Gerra amaitu arte.
RSHAk Hirugarren Reicharen eta Alderdi Nazionalsozialistaren segurtasun zerbitzuak kontrolatzen zituen. Bere gain zituen informazioa biltzea, krimenak ikertzea, atzerritarrak ikuskatzea, herri iritzia begiratzea eta doktrinatze nazia. Eginbehar nagusia "Reicharen etsaiak" aurkitu eta garbitzea zuen. Hala ere, "etsai" zerrendan juduak, ijitoak, komunistak, masoiak, bakezaleak eta ekintzaile kristauak zeuden. RSHAren beste egiteko bat Einsatzgruppen taldeen jarduera gainbegiratzea izan zen. Ekialdeko Europako inbasioan Alemaniar armadari jarraitu zioten heriotza eskuadroi hauek ehunka mila judu eta nazien aurkari hil zituzten.

## Erreferentziak

* 1 2 Arendt, Hannah, Eichmann Jerusalemen, euskaratzailea: Koro Navarro, Klasikoak bilduma, ehu.es
* ↑ «Topography of Terror», topographie.de

## Kanpo estekak

* Datuak: Q152698
* Multimedia: Reich Security Main Office / Q152698
# Reich (Alemania)

Reich Alemaniako udalerria da. Renania-Palatinatua estatuan kokatuta dago, [[Rhein-Hunsrück barrutia|Rhein-Hunsrück]] barrutian. 2014an 333 biztanle zituen 4,76 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q645256
* Multimedia: Reich (Hunsrück) / Q645256
# Reichardtiella

Reichardtiella Gelechiidae familiako tximeleta genero bat da. Bere espezie tipoa Reichardtiella grisea da.

## Espezieak

| Espeziea | Irudia | Egoera |
| Reichardtiella grisea | | daturik gabe |

## Kanpo estekak

* Datuak: Q7309885
# Revonda

Revonda Oecophoridae familiako tximeleta genero bat da. Bere espezie tipoa Revonda eschara da.

## Espezieak

| Espeziea | Irudia | Egoera |
| Revonda eschara | | daturik gabe |

## Kanpo estekak

* Datuak: Q18521993
* Espezieak: Revonda
# Revolution (1985eko filma)

Revolution (euskaraz Iraultza) 1985eko Hugh Hudson britainiar zinema zuzendariak zuzendutako gerra drama film epiko bat da. Al Pacino, Donald Sutherland, Nastassja Kinski, Joan Plowright, Dave King, Steven Berkoff, John Wells, Annie Lennox, Dexter Fletcher, Richard O'Brien, Graham Greene eta Robbie Coltrane aktoreek antzeztu zuten.
Ameriketako Estatu Batuen Independentzia Gerran girotua dago. Filmak gudu eta borrokaldi eszena epiko ugari izan arren, bai kritikarien aldetik nahiz ikusleen aldetik dexenteko jipoia jaso zuen, ondorioz Pacinok zinemagintzari zegokionez lau urteko atsedenaldia hartzea erabaki zuen, hain zuzen ere, 1989an Sea of Love filmean antzeztu zuen arte.

## Argumentua

Oharra: Atal honek istorio osoa edo amaiera argitzen du.
XVIII. mendea, Hamahiru Koloniak. Tom Dobb (Al Pacino) inongo heziketa akademikorik gabeko iparamerikar ehiztari txiroa izan arren Ned (Dexter Fletcher) semearekin batera bizitzan aurrera egiten ahalegintzen den New York Koloniako gizon zuzena da. Iparamerikar kolonoak Britainiar Inperioaren aurka matxinatu eta Ameriketako Estatu Batuen Independentzia Gerraren (1775-1783) hasieraren lekuko zuzena izango da. Britainiar soldaduek Tomen txalupatxoa gerra hornigaiak garraiatzeko errekisatuko diote eta bere semea indarrez erreklutatuko dute. Hasiera batean Tomek zuhur jokatu eta arazoetatik urrun egon nahiko du, horregatik ez da inoren alde jarriko, baina sei hilabetez britainiarrek kolonoei ematen dizkieten tratu txar eta jazarpen latzak ikusirik, azkenean bere herrikideekin batera askatasun eta independentziaren alde borrokatzera bultzaraziko dute.

## Aktoreak

* Al Pacino: Tom Dobb
* Donald Sutherland: Peasy sarjentu maiorra
* Nastassja Kinski: Daisy McConnahay
* Dexter Fletcher: Ned Dobb
* Sid Owen: Ned Dobb gaztea
* Joan Plowright: McConnahay andrea
* Dave King as Mr. McConnahay
* Steven Berkoff as Sgt. Jones
* John Wells: Corty
* Annie Lennox: Emakume libertarioa
* Jesse Birdsall: Peasy kaporal sarjentua
* Frank Windsor: Washington jenerala
* Graham Greene: Ongwata
* Robbie Coltrane: Newyorkarra

## Kanpo estekak

* Revolution filmaren iragarkia ikusgai. Youtube.com (Ingelesez)
* Revolution filmaren IMDBko fitxa irakurgai (Ingelesez)
* Datuak: Q1027212
# Revolution Rock

Revolution Rock (euskaraz Iraultzaren Rocka), The Clash ingeles punk taldearen abesti bat da. London Calling (1979, Londres Deituz) diskoan argitaratu zuten.

## Kanpo estekak

* Revolution Rock abestia entzungai, Youtube.com (Ingelesez)
* Datuak: Q55631595
# Revolver

Revolver The Beatles taldearen musika diskoa da, 1966an argitaratutakoa.
1966ko abuztuaren 5ean estreinatu zen, "Eleanor Rigby"/"Yellow Submarine" single bikoitzarekin batera.
Grabaketa honetan, estudioko lanean jarri zuen indarra taldeak, eta zuzeneko interprete bezala erretiratu egin ziren: baina diskoa kaleratzearekin batera egin zuten azken bira, Estatu Batuetan. Orduan esan zuen John Lennonek bere esaldi ospetsuetako bat: "Jesukristo baino ospetsuago gara Beatles".
Historikiko, pop musikaren historiako albumik handienetakotzat eta berritzaileenetakotzat hartu da, bere musika estilo, soinu eta eduki liriko ugaritan oinarrituta. Rolling Stone aldizkariaren 2003ko zerrenda batean, inoizko 3. disko onena izendatu zuten, eta NME agerkari ingelesaren 2013ko zerrendan, 2.a.
The Beatlesek Revolver grabatu zuten 1966ko hasieran hiru hilabeteko atseden bat hartu ondoren, eta Londres garaiko kultur hiriburu bihurtu zen garai batean. Iruzkingile batzuek taldearen aldi psikodelikoaren hasieratzat hartzen dutenez, abestiek LSD drogarekiko, ekialdeko filosofiarekiko eta abangoardiekiko interesa islatzen dute, eta, aldi berean, heriotza eta kezka materialen transzendentzia bezalako gaiak jorratzen dituzte.
Estudioan, teknologia landu zuten, 1965eko Rubber Soul diskoko aurrerapenetan oinarrituta. Beren material berria kontzertuetan erreproduzitzeko asmorik gabe, taldeak soinu esperimentuak sartu zituen diskoan: trakzio bikoitz automatikoa,, alderantzizko zintak, gertuko audioak eta zuzeneko muntaia estandarretik kanpoko tresnak.
Erresuma Batuan, diskoaren 14 kantuak irrati kateetan banatu ziren pixkanaka argitaratu aurreko asteetan. Ipar Amerikan, Revolver 11 abestira murriztu zuen Capitol Recordsek. Albumak Erresuma Batuko top salmenten lehen postuan izan zen zazpi astez eta AEBetako Billboard Top LP zerrendan goi-goian beste sei astez. Erreakzio kritikoa oso ona izan zen ordun Erresuma Batuan, baina ez hainbeste Estatu Batuetan.

## Kanpo estekak

* Datuak: Q185121
* Multimedia: Revolver (album) / Q185121
# Revolver (1973ko filma)

Revolver (euskaraz: «errebolber») 1973ko Sergio Sollima italiar zinema zuzendariaren thrillerra da.

## Sinopsia

Oharra: Atal honek istorio osoa edo amaiera argitzen du.
Vito Cipriani espetxe-funtzionarioaren emaztea bahitu egin dute. Preso bat aske uzten ez badute, exekutatu egingo dute emakumea. Alabaina, funtzionarioaren eta presoaren artean aliantza bat sortuko da azkenik, presoak ondo baitaki antzinako bandak garbitu egingo duela.

## Aktoreak

* Oliver Reed: Vito Cipriani
* Fabio Testi: Milo Ruiz
* Agostina Belli: Anna Cipriani
* Paola Pitagora: Carlotta
* Frédéric de Pasquale: Michel Granier
* Daniel Beretta: Al Niko
* Reinhard Kolldehoff: avvocato francese
* Bernard Giraudeau: secondo rapitore siciliano
* Peter Berling: Il Grappa
* Gunnar Warner: Jean-Daniel Auger
* Calisto Calisti: maresciallo Fantuzzi
* Steffen Zacharias: Joe Le Corse
* Marc Mazza: ispettore di polizia francese
* Giovanni Pallavicino: primo rapitore siciliano
* Sal Borgese: carcerato che si voleva uccidere
* Jean Degrave: Harmakolas
* Michel Bardinet: poliziotto francese

## Erreferentziak

* ↑ «Revolver» Donostiako Zinemaldia.

## Kanpo estekak

* Datuak: Q3933980
# Revolver (2005eko filma)

Revolver, 2005eko Guy Ritchie britainiar zinema zuzendariak zuzendutako ekintza film bat da. Gidoia Luc Besson frantziar gidoilariak idatzi zuen. Jason Statham, Ray Liotta, Vincent Pastore, André Benjamin, Mark Strong, Terrence Maynard eta Francesca Annis aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Jake Green (Jason Statham) apustu-jokalari trebearen zoritxarrerako hiriko Dorothy Macha (Ray Liotta) mafiagizona sosik gabe utzi du. Bere joko ona garesti aterako zaio, Macha berataz mendekatu nahiko baitu.

## Aktoreak

* Jason Statham: Jake Green
* Ray Liotta: Dorothy Macha
* Vincent Pastore: Zach
* André Benjamin: Avi
* Mark Strong: Sorter
* Tom Wu: Lord John
* Terrence Maynard: French Paul
* Andrew Howard: Billy
* Francesca Annis: Lily Walker
* Anjela Lauren Smith: Doreen
* Elana Binysh: Rachel

## Kanpo estekak

* IMDBko fitxa irakurgai (Ingelesez)
* Datuak: Q583869
# Revonnas

Revonnas Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q665520
* Multimedia: Revonnas / Q665520
# Revue de Comminges

Revue de Comminges et des Pyrénées centrales Société des études du Comminges elkarteak plazaratzen duen aldizkari jakintsua da. 1885ean Julien Sacazek sortu zuen. Sei hilabetero plazaratzen da eta liburu formatua du.

## Helburuak

Bere xedeak eskualdeko, Comminges eta erdialdeko Pirinioen ikerketa zientifiko, historiko eta artistikoa dira: "... Commingesen azterketa eta herrialde honi buruzko txostenak eta dokumentuak argitaratzea, batez ere ikuspuntu hauetatik: historia, arkeologia eta natur zientziak (...). Gure ikerketaren eremuan, une oro, Commingesen egon ziren ziren tokiak biltzen dira". Aldizkariak Julien Sacaze Akademiaren ikerketak ere argitaratzen ditu, epigrafista ikasiaren lanak biltzeko eta haren helburuak lortzeko.

## Elkartearen presidenteak

* Julien Sacaze (1884-1889)
* Marc-Marie de Lassus Saint-Geniès (1889-1897)
* Anthyme Saint-Paul (1897-1911)
* Stanislas Mondon (1911-1927)
* Joseph Picot (1927-1940)
* Jacques Bize (1940)
* Marc-Francois-Marie de Lassus Saint-Geniès (1940-1954)
* Paul Barrau de Lorde (1954-1958)
* Armand Sarramon (1958-1969)
* Georges Fouet (1969-1993)
* Gérard Rivère (1993-1998)
* René Souriac (1999-2015)
* Yoan Rumeau (2015-gaur egun)

## Kanpo estekak

* (Frantsesez):Société des études du Comminges elkartearen webgune ofiziala.
* (Frantsesez):Aldizkariaren zenbakiak Gallica webgunean.
* Datuak: Q3428658
# Revolutionary Road (filma)

Revolutionary Road, 2008ko Sam Mendes ingelesak zuzendutako amodiozko drama film bat da. Richard Yates idazlearen 1961eko izenburu berdineko eleberrian oinarritua dago. Leonardo DiCaprio, Kate Winslet, Michael Shannon, Kathryn Hahn, David Harbour eta Kathy Bates aktoreek antzeztu zuten.
Taldeko gizonezko aktore onenaren Oscar Saria (Michael Shannon), Zuzendaritza artistiko onenaren Oscar Saria (Debra Schutt eta Kristi Zea) eta Jantzi-diseinu onenaren Oscar Sariaren (Albert Wolsky) izendapenak jaso zituen.

## Argumentua

Oharra: Atal honek istorio osoa edo amaiera argitzen du.
1948, AEB, Connecticut, Frank (Leonardo DiCaprio) eta April Wheeler (Kate Winslet) festa batean elkar ezagutu eta maitemindu egin zuen. Apirlek aktore izan nahi edu eta Frankek errutinak ihes egin eta bizipen berriak izan. Denboraren poderioz, ezkondu eta Michael (Ty Simpkins ) eta Jennifer (Ryan Simpkins) seme-alabak izango dituzte, baina ez dira zoriontsu. Biek beren bizitzetako bidegurutzeari aurre egin behar diote: beti lortu izan dituzten beren amets eta idealengatik borrokatu edo eguneroko bizitzaren errutina gris eta erdipurdikoarekin konformatu.

## Aktoreak

* Leonardo DiCaprio: Frank Wheeler
* Kate Winslet: April Wheeler
* Michael Shannon: John Givings, Jr.
* Kathryn Hahn: Milly Campbell
* David Harbour: Shep Campbell
* Kathy Bates: Helen Givings
* Ty Simpkins: Michael Wheeler
* Richard Easton: Howard Givings
* Ryan Simpkins: Jennifer Wheeler
* Dylan Baker: Jack Ordway
* Zoe Kazan: Maureen Grube
* Max Casella: Ed Small
* Jay O. Sanders: Bart Pollock

## Kanpo loturak

* IMDBko fitxa irakurgai (Ingelesez)
# Rita Sargsian

Rita Sargsian (Stepanakert, Karabakh Garaiko Oblast Autonomoa, Sobietar Batasuna, 1962ko martxoaren 6a – Erevan, Armenia, 2020ko azaroaren 20a) musika-socialite eta maistra izan zen, armeniar nazionalitatekoa, Armeniako lehen dama, eta Serzh Sargsian ezagunaren ezkontidea.

## Biografia

Rita Sargsian 1962ko martxoaren 6an jaio zen Stepanakert hirian, familia militar batean.
Aleksandr Griboedov musika eskolan graduatu zen Stepanakerten. Garai batean, haurtzaindegi batean aritu zen musikako irakasle. Stepanakertetik Erevanera bizitzera joan ondoren, lana utzi zuen.
Rita Serzh Sargsianekin ezkonduta zegoen eta bi alaba eta bost biloba zituen. Donate Life ongintza-fundazioaren babeslea zen. Leuzemia eta bestelako gaixotasun larriak dituzten haurrei laguntzen diena, baita Autism eta Aragil fundazio nazionalen babeslea ere.
2020ko azaroaren 20an hil zen, COVIDaren ondorioz.

## Erreferentziak

* ↑ «First Lady Rita Sargsyan visits House of Veterans» armenpress.am.
* ↑ «Rita Sargsyan First Lady of Armenia - Archive - The President of the Republic of Armenia» www.president.am.
* ↑ «El presidente de Armenia recalca que el país "nunca más permitirá un genocidio"» www.europapress.es 25 de abril de 2017.
* ↑ ««Հասարակությանը ներկայացնելու այնքան քիչ բան ունեն, որ Հռոմի Պապի տված պատարագն են սեփականացնում»» ԳԱԼԱ.
* ↑ «Հարցը Զարուհուն հուշել էր Սերժ Սարգսյանը» www.a1plus.am.
* ↑ Intell-Sol.com. «Միշիկական քարոզչամեքենան «բուքսավատ» է անում» www.7or.am.
* ↑ Ghazanchyan, Siranush. (20 de noviembre de 2020). «Armenian ex-President’s wife Rita Sargsyan dies aged 58» Public Radio of Armenia (armradio.am).

## Kanpo estekak

* Datuak: Q4977068
* Multimedia: Rita Sargsyan / Q4977068
# Rita Wilson

Margarita Ibrahimoff (Hollywood, Kalifornia, AEB, 1956ko urriaren 26a), Rita Wilson izen-deiturez ezaguna, aktorea, abeslaria, kantautorea eta ekoizlea da. Hainbat filmetan agertu daː Volunteers (1985), Sleepless in Seattle (1993), Now and Then (1995), Jingle All the Way (1996), The Story of Us (1999), Runaway Bride (1999) eta It's Complicated (2009) filmetan, besteak beste. Gainera, The Good Wife and Girls telesailetan ere agertu zen. Wilsonek Broadwayn antzeztu du, eta hainbat film ekoitzi ditu, besteak beste My Big Fat Greek Wedding (2002). Kantautore gisa, Wilsonek AM / FM, Rita Wilson, Bigger Picture eta Halfway to Home albumak argitaratu ditu.
2019ko martxoan, izar bat jarri zioten Hollywoodeko ospearen pasealekuan.
Aita bulgariarra eta ama greziarra izanik, Wilsonek greziar nazionalitatea ere badu, estatubatuarraz gain.

## Erreferentziak

* ↑ Jaioteguna Kaliforniako Estatuaren erregistroetan berretsita dago: (Ingelesez) California Birth Index, 1905–1995. Center for Health Statistics, California Department of Health Services, Sacramento, Kalifornia. Margarit Ibrahimoff Los Angelesen (Kalifornia) jaio zen, 1956ko urriaren 26an.
* ↑ (Ingelesez) «“I grew up in Hollywood”: Why Rita Wilson’s Walk of Fame star is particularly meaningful» Ora.tv 2019-03-20 (Noiz kontsultatua: 2020-03-12).
* Datuak: Q234144
* Multimedia: Rita Wilson / Q234144
# Rita Reys

Rita Reys (jaiotzez Maria Everdina Reijs; 1924ko abenduaren 21a – 2013ko uztailaren 28a) Herbehereetako jazz abeslaria izan zen. Juan-les-Pinseko 1960ko jazz jaialdi frantziarrean, "Europako Jazzaren Lehen Dama" titulua jaso zuen. Breukelenen hil zen, 88 urte zituela.

## Diskografia

* 1957: The Cool Voice Of Rita Reys
* 1957: The Cool Voice Of Rita Reys II / Her Name Is Rita
* 1958: Two 'Jazzy' People
* 1960: Marriage In Modern Jazz
* 1961: Jazz Pictures At An Exhibition (zuzenean)
* 1963: Jazz Sir, That's Our Baby
* 1963: At The Golden Circle Club, Stockholm (zuzenean)
* 1963: Live At Jazzfest, Warsaw, Poland (zuzenean)
* 1964: Relax With Rita And Pim
* 1965: Congratulations In Jazz
* 1965: Rita Reys Meets Oliver Nelson
* 1967: Rita A Go-Go, Live At The Go-Go Club, Loosdrecht (zuzenean)
* 1969: Rita Reys Today – Recorded In London
* 1969: The Rita Reys Collection (bilduma)
* 1971: Rita Reys Sings Burt Bacharach
* 1973: Our Favorite Songs
* 1972: Rita Reys Sings Michel Legrand
* 1975: Rita Reys Sings George Gershwin
* 1979: That Old Feeling
* 1981: Rita Reys Sings Antonio Carlos Jobim
* 1981: Rita's Requests (bilduma)
* 1981: Rita Reys Collage (bilduma)
* 1981: Rita Reys / Pim Jacobs Collage (bilduma)
* 1983: Memories Of You
* 1986: Rita Reys & Trio Pim Jacobs - Special Guest Louis Van Dijk - Live At The Concertgebouw (zuzenean)
* 1986: Have Yourself A Merry Little Christmas
* 1987: Two For Tea
* 1990: Swing And Sweet
* 1992: Europe's First Lady Of Jazz Rita Reys - The Great American Songbook - Volume 1
* 1992: Europe's First Lady Of Jazz Rita Reys - The Great American Songbook - Volume 2
* 1992: Tenderly
* 1995: The Ballad Album (bilduma)
* 1995: First Lady Of Jazz (bilduma)
* 1998: Loss Of Love - Rita Reys Sings Henry Mancini
* 1999: Once Upon A Summertime
* 1999: The Lady Strikes Again
* 1999: Introducing Dutch Jazz Masters (bilduma)
* 1999: Dutch Jazz Masters Volume 3 - Rita Reys (bilduma)
* 1999: Dutch Jazz Masters Volume 6 - Leading Ladies & Gents (bilduma)
* 2000: Summertime (bilduma)
* 2004: Beautiful Love - A Tribute To Pim Jacobs
* 2004: The Rita Reys Collection - Songs Of A Lifetime (bilduma)
* 2006: Het Beste Van ... Rita Reys (bilduma)
* 2006: Songbooks (Bacharach, Legrand & Gershwin) (bilduma)
* 2010: Young At Heart

## Erreferentziak

* ↑ (Gaztelaniaz) AGENCIAS. (2013-07-29). «Fallece Rita Reys, la "primera dama del jazz de Europa"» RTVE.es (Noiz kontsultatua: 2023-12-07).
* ↑ «Rita Reys hil da, Europako jazzaren lehen dama» Berria 2013-07-30 (Noiz kontsultatua: 2023-12-07).
* ↑ (Ingelesez) Jazz, All About. «Rita Reys Musician - All About Jazz» All About Jazz Musicians (Noiz kontsultatua: 2023-12-07).

## Kanpo estekak

* Rita Reysen webgune ofiziala
* Datuak: Q275258
* Multimedia: Rita Reys / Q275258
# Rita Skeeter

Rita Skeeter fikziozko pertsonaia da, J. K. Rowlingen Harry Potterren liburu-sailean. Pentsatu izan da Rowling eta prentsaren arteko harremana izan zela egilearen inspirazioa pertsonaia garatzeko. Hala ere, Rowlingek 2000. urtean adierazi zuen pertsonaia berak ospea lortu baino lehenagokoa zela.

## Deskribapena

Daily Prophet egunkariko kazetaria da Rita Skeeter, eta biografien idazlea ere bai. Sentsazionalismora jotzen duen idazlea da, eta Harry Potterren biografia batean, hiru laurdenak asmatuak direla esaten da. Potterren kontrakoen artean agertzen da Rota eta baita Daily Prophet egunkaria sagak aurrera egin ahala, non eta ustezko ospe txarreko Punttalakurloa aldizkaria Potterren defentsan azaltzen den.

## Filmetan

Miranda Richardson aktoreak interpretatu zuen Rita Skeeter Harry Potterren film sortan, Harry Potter eta Suaren Kopan eta Harry Potter eta Herioaren erlikien 1. zatian.

## Erreferentziak

* ↑ «Harry Potter: Meet J.K. Rowling | Scholastic» web.archive.org 2009-10-15 (Noiz kontsultatua: 2024-05-27).
* ↑ (Ingelesez) «Rita Skeeter» Harry Potter Wiki (Noiz kontsultatua: 2024-05-27).

## Kanpo estekak

* Datuak: Q3416772